|  |  |  |
| --- | --- | --- |
| Slika na kojoj se prikazuje tekst, simbol, emblem, logotip  Opis je automatski generiran | Bosna i HercegovinaFederacija Bosne i HercegovineHercegovačko – neretvanski kantonGrad Konjic GRADONAČELNIK | Slika na kojoj se prikazuje tekst, logotip, Font, simbol  Opis je automatski generiran |

Broj: 07-19-10-5300/23

Konjic, 06.12.2023. godine

Na osnovu člana 15. Zakona o principima lokalne samouprave u Federaciji Bosne i Hercegovine (''Službene novine Federacije Bosne i Hercegovine'' br. 49/06 i 51/09), člana 38. Statuta Grada Konjica (Službeni glasnik Grada Konjica broj: 10/22), Odluke o izvršavanju Budžeta Grada Konjica za 2023. godinu (Službeni glasnik Grada Konjica broj 10/22 i 6/23) i člana 8. Pravilnika o uslovima, kriterijima i postupku dodjele sredstava za sufinansiranje mjera poboljšanja energijske efikasnosti i smanjenja aerozagađenja na području Grada Konjica, Gradonačelnik Grada Konjica o b j a v lj u j e

**JAVNI POZIV****etažnim vlasnicima objekata kolektivnog stanovanja za izražavanje interesa za** **sufinansiranje projekata
poboljšanja energijske efikasnosti stambenih zgrada**

1. **PREDMET JAVNOG POZIVA**

Ovaj poziv se upućuje svim potencijalno zainteresovanim etažnim vlasnicima objekata kolektivnog stanovanja.

Predmet javnog poziva je dodjela bespovratnih finansijskih sredstava iz Budžeta Grada Konjica, u cilju sufinansiranja projekata poboljšanja energijske efikasnosti utopljavanjem zajedničkih dijelova zgrada i to u maksimalnom iznosu do 100.000 KM po aplikaciji odnosno do 50% ukupne vrijednosti projekta.

Mjera za koju se mogu dodjeliti sredstva za sufinansiranje je:

1. Postavljanje termo-izolacione fasade minimalne debljine 10 cm.

Cilj Javnog poziva je pružanje sistemske pomoći građanima u poboljšanju energijske efikasnosti zgrada kolektivnog stanovanja, što će doprinijeti ljepšem izgledu grada, manjoj potrošnji energenata, kao i manjoj emisiji zagađujućih materija i poboljšanju kvaliteta zraka.

1. **PRAVO UČEŠĆA**

Učešće u ovom Javnom pozivu je otvoreno na jednakim osnovama za sve etažne vlasnike zgrada na području grada Konjica koje zastupaju upravitelji a u skladu sa Zakonom o upravljanju i održavanju zajedničkih dijelova i uređaja zgrada HNK ( Sl.novine HNK 1/06).

Etažni vlasnici se na Javni poziv prijavljuju isključivo putem upravitelja.

1. **OBAVEZNA DOKUMENTACIJA/** **(UPRAVITELJ)**
2. Popunjen prijavni obrazac — ovjeren od strane podnosioca prijave.
3. Dokaz o upraviteljstvu za zgradu za koju upravitelj podnosti aplikaciju.
4. Izjava o prihvatanju uslova participiranja na projektu implementacije mjera u cilju poboljšavanja energijske efikasnosti sa potpisima svih etažnih vlasnika zgrade —ovjerena od strane podnosioca prijave **(pečat upravitelja).** Potpisi moraju biti vlastoručni, uz broj lične karte. Jedna osoba ne može potpisati više stanara, a predstavnik etažnih vlasnika svojom izjavom garantuje tačnost podataka.
5. Izjava o tačnosti podataka — potpisana od strane predstavnika etažnih vlasnika (ovjerena).
6. Detaljan energetski audit objekta.
7. Predmjer i predračun radova izrađen od strane ovlaštenog i registrovanog izvođača radova ili upravitelja, sa jasno naznačenim iznosom traženih sredstava za sufinansiranje od strane Grada Konjica (sufinasiranje Grada do 50% na ukupne radove ili maksimalno 100.000 KM po zgradi, a u skladu sa raspoloživim sredstvima). Predmjer treba da sadrži sve pripremne radnje kako bi se postigla energijska efikasnost (ugradnjom izolacionog materijala, obradom klupica, limenim opšavima, olucima, demontažom i ponovnom montažom klima i sl.) — **ovjeren od strane firme koja izdaje predračun.**
8. Fotografije sa 4 strane objekta, fotografije zajedničkih dijelova stambene zgrade.

DODATNA DOKUMENTACIJA

1. Potvrda o registraciji i ovlaštenje za obavljanje predmetnih radova firme koja je kreirala predmjer i predračun radova. U slučaju kad se Upravitelj navodi kao izvođač radova i dostavlja predmjer i predračun radova;
2. Certifikat o registraciji za obavljanje djelatnosti održavanja zgrade (ovjeren);
3. Ugovor o održavanju sklopljen sa etažnim vlasnicima (ovjeren).

Nepotpuna dokumentacija neće se uzeti u razmatranje.

1. **MODEL SUFINANSIRANJA**

Sufinansiranje će se vršiti na sljedeći način:

* Zgrada od 3 do 5 spratova (sufinansiranje Grada do 30% na ukupne radove)
* Zgrada od 6 do 10 spratova (sufinansiranje Grada do 40% na ukupne radove)
* Zgrada preko 10 spratova ( sufinansiranje Grada do 50% na ukupne radove)
1. **NAČIN I ROK ZA PODNOŠENJE PRIJAVA**

Iskazani interes putem **pisma namjere i prijavnog obrasca**  etažnih vlasnika objekata kolektivnog stanovanja za sufinansiranje projekata poboljšanja energijske efikasnosti stambenih zgrada potrebno je dostaviti u zatvorenoj koverti na protokol Grada Konjica ili putem pošte, na adresu:

**GRAD KONJIC
 Služba za građenje, saobraćaj, zaštitu okoline i komunalne poslove
Komisija za provođenje Javnog poziva za projekte poboljšanja energijske efikasnosti stambenih zgrada
Maršala Tita br. 62, 88400 Konjic, Bosna i Hercegovina**sa naznakom:

**JAVNI POZIV**

**Etažnim vlasnicima objekata kolektivnog stanovanja za izražavanje interesa za** **sufinansiranje projekata poboljšanja energijske efikasnosti stambenih zgrada**

**"**

U razmatranje će se uzeti samo zahtjevi koji budu zaprimljeni na protokolu Grada Konjica najkasnije do 22.12.2023godine do 12 sati**.**

Nepotpune i neblagovremene prijave se neće uzeti u razmatranje.

Sve dodatne informacije mogu se dobiti na broj telefona 036/712-255 i e-mail adrese: ajdin.zetica@konjic.ba i kenan.tinjak@konjic.ba

 **G R A D O N A Č E L N I K**

 \_\_\_\_\_\_\_\_\_\_\_\_\_\_\_\_\_\_\_\_\_\_

 **Osman Ćatić s.r.**

|  |  |  |
| --- | --- | --- |
| Maršala Tita br.6288400 KonjicBosna i Hercegovina | Telefon: +387 (0)36 712 200Fax: +387 (0)36 729 813E-mail:kabinetgradonacelnika@konjic.baWeb: http://www.konjic.ba | PB: 07140955ID: 4227204140005 |